Nasveti za uporabo obrazca

Spodnji obrazec je pripravila Komisija ZRC SAZU za etiko integriteto in enake možnosti. Namen obrazca je raziskovalkam\_cem ZRC SAZU olajšati pripravo obveščenega soglasja in informacijskega lista za udeleženke\_ce v raziskavah.

Obrazec lahko prilagajate posebnostim svojega projekta in osebam, ki bodo sodelovale v raziskavi. Besedilo naj bo spisano tako, da bo razumljivo posameznim udeleženkam\_cem glede na njihovo starost, stopnjo izobrazbe ipd. Priporočena dolžina obrazca za obveščeno soglasje je 1 stran. Podrobnejše informacije o raziskavi lahko po potrebi podate v priloženem informacijskem listu. Priporočena dolžina informacijskega lista je največ 2 strani. Pri pripravi obrazca izbrišite navodila.

En izvod podpisanega soglasja in informacijskega lista pustite udeleženkam\_cem.

Pripravljen vzorec soglasja za sodelovanje v raziskavi priložite svoji vlogi za etično presojo raziskav za Komisijo EIEM. Soglasje lahko sestavite tudi po kakšnem drugem vzorcu, priporočljivo pa je, da vsebuje navedene elemente.

**SOGLASJE K SODELOVANJU V RAZISKAVI**

1. Vabljeni ste k sodelovanju v raziskavi o \_\_\_\_\_\_\_\_\_\_\_\_\_\_\_\_ (*kratek in razumljiv opis*), ki jo izvaja Znanstveno raziskovalni center Slovenske Akademije znanosti in umetnosti (ZRC SAZU) pod vodstvom \_\_\_\_\_\_\_\_\_\_\_\_ (ime vodje projekta na ZRC SAZU). Raziskava je del projekta \_\_\_\_\_\_\_\_\_\_\_\_\_ (*uradni naslov projekta*), ki ga financira \_\_\_\_\_\_\_\_\_\_\_\_ *(ta stavek lahko izpustite, če boste priložili informacijski list s tem podatkom)*.

2. *(Na kratko in na razumljiv način opišite raziskovalno vprašanje in cilje raziskovalne dejavnosti, v kateri bo sodelovala udeleženka\_ec.)*

3. *(Poudarite, da je za udeleženko\_ca sodelovanje prostovoljno, npr.: »Vaše sodelovanje v raziskavi je popolnoma prostovoljno in ga lahko kadarkoli brez posledic prekinete.«)*

4. *(Opišite, kakšna bo vloga sodelujoče osebe v raziskavi, kaj se od nje\_ga pričakuje, koliko časa bo trajala izvedba in na kakšen način se bo dejavnost izvajala.)*

5. *(Opišite, na kakšen način bodo uporabljeni zbrani podatki, npr. citirani v znanstvenih člankih, shranjeni v repozitorijih v skladu z načeli odprte znanosti, ali bodo na voljo za nadaljnje raziskave s primerljivimi cilji.)*

6. *(Navedite morebitne koristi sodelovanja v raziskavi. Navedite, ali bo udeleženka\_ec za sodelovanje prejel nadomestilo. Če koristi in/ali nadomestila ni, to napišite. Primer: »Sodelovanje v raziskavi ne prinaša posebnih koristi z izjemo znanja in izkušenj, ki jih boste pridobili v okviru sodelovanja. Za udeležbo v raziskavi ne boste prejeli nobenega nadomestila.«)*

7. *(Opišite morebitna tveganja sodelovanja v raziskavi med njeno izvedbo, npr. utrujenost, izpostavljenost stresu, in/ali tveganja zaradi objave rezultatov, npr. ob deljenju občutljivih osebnih podatkov.)*

8. *(Udeleženki\_cu zagotovite, da boste storili vse potrebno za preprečevanje tveganj raziskave. Na razumljiv način opišite način zaščite podatkov; npr. identifikacijski podatki bodo anonimizirani, shranjeni pod šifro, identiteta udeleženke\_ca v nobenem primeru ne bo razkrita ipd.)*

9. (*Če je raziskavo potrdila Komisija EIEM, lahko o tem obvestite udeleženko\_ca, npr. »Izvedbo raziskave je potrdila Komisija ZRC SAZU za etiko, integriteto in enake možnosti.«*)

10. Za dodatna vprašanja v zvezi s sodelovanjem v raziskavi se lahko obrnete na vodjo projekta (*e-mail naslov*) ali upravljavca podatkov na ZRC SAZU (DPO@zrc-sazu.si). Na oba se lahko obrnete tudi po pošti na naslov ZRC SAZU, Novi trg 2, 1000 Ljubljana.

**S podpisom potrjujem, da sem prejel\_a dovolj informacij o opisanem raziskovalnem projektu in razumem svojo vlogo v njem. Strinjam se s sodelovanjem v raziskavi in dovoljujem uporabo rezultatov v znanstveno-raziskovalne namene.**

*(Dodajte morebitne dodatne izjave, npr. privolitev v snemanje avdio/video zapisa intervjuja, javno navedbo citatov ipd.)*

Ime, priimek in podpis sodelujoče osebe Kraj in datum

Ime, priimek in podpis skrbnice\_ka Kraj in datum

Podpis raziskovalke\_ca Kraj in datum

Podpis vodilne raziskovalke\_ca Kraj in datum

**INFORMACIJE O SODELOVANJU V RAZISKAVI**

|  |  |
| --- | --- |
| **Naslov projekta:** |  |
| **Izvajalka\_ec raziskave:** | *(oseba, ki bo dejansko v stiku s sodelujočo\_im)* |
| **Vodja projekta:** |  |
| **Raziskovalna organizacija:** |  |
| **Financer:** |  |
| **Trajanje projekta:** |  |

Podatki o raziskavi in vašem sodelovanju

*(Podatki naj bodo napisani jedrnato in na sodelujočim razumljiv način.)*

a) Namen in pomen raziskave

*(Opišite raziskovalna vprašanja in cilje raziskave v jeziku in na način, ki bo razumljiv sodelujočim. Opišite tudi koristi raziskave za znanost in družbo.)*

b) Vaša vloga v raziskavi in raziskovalne metode

*(Opišite, kakšna bo vloga sodelujoče osebe v raziskavi, kaj se od nje\_ga pričakuje, na kakšen način se bo raziskovalna aktivnost izvajala.)*

c) Izbor sodelujočih

*(Opišite, kako so bili sodelujoči izbrani in zakaj k sodelovanju vabite ravno to osebo.)*

č) Prostovoljno sodelovanje

*(Navedite, da je sodelovanje v raziskavi je popolnoma prostovoljno in ga lahko sodelujoča oseba kadarkoli in brez posledic prekine.)*

d) Trajanje

*(Navedite predviden čas trajanja aktivnosti, v kateri bo udeležena sodelujoča oseba; npr. čas trajanja intervjuja.)*

e) Postopki obdelave in varovanje podatkov

*(Podrobneje opišite načine zbiranja in obdelave podatkov (kateri osebni podatki se bodo zbirali, način beleženja, transkripcija ipd.); načine hrambe in varovanja podatkov (šifriranje, anonimizacija ipd.); rok uničenja identifikacijskih kod in drugih podatkov; nadaljnja hramba podatkov v repozitorijih ipd.)*

f) Tveganja

*(Opišite morebitna tveganja sodelovanja v raziskavi med njeno izvedbo, npr. utrujenost, izpostavljenost stresu, in/ali tveganja zaradi objave rezultatov, npr. ob deljenju občutljivih osebnih podatkov.)*

g) Koristi

*(Navedite morebitne koristi sodelovanja v raziskavi.)*

h) Nadomestilo

*(Navedite morebitna finančna nadomestila za sodelovanje v raziskavi.)*

i) Delitev rezultatov in nadaljnja raba

*(Opišite, v kakšni obliki bodo zbrani podatki deljeni v javnosti, npr. znanstvene, strokovne in poljudne objave, predstavitve v medijih, razstave ipd. Opišite tudi, ali bodo podatki vključeni v baze podatkov in potencialno uporabljeni za nadaljnje raziskave.)*

(*Če je raziskavo potrdila Komisija EIEM, lahko o tem obvestite udeleženko\_ca, npr. »*Izvedbo raziskave je potrdila Komisija ZRC SAZU za etiko, integriteto in enake možnosti.*«*)

Za kakršna koli vprašanja v zvezi s sodelovanjem v raziskavi se lahko obrnete na vodjo projekta na e-mail naslov ali po pošti na naslov . Vprašanja v zvezi z zbranimi podatki lahko naslovite tudi na na pooblaščeno osebo ZRC SAZU za varstvo podatkov ([DPO@zrc-sazu.si](mailto:DPO@zrc-sazu.si); ali po pošti na naslov ZRC SAZU, Novi trg 2, 1000 Ljubljana). Pritožbe v zvezi z varstvom osebnih podatkov lahko naslovite na upravljavca podatkov ZRC SAZU ([zrc@zrc-sazu.si](mailto:zrc@zrc-sazu.si)), kopijo pa na pooblaščeno osebo za varstvo podatkov. Pritožbo glede varstva osebnih podatkov lahko podate tudi uradu Informacijski pooblaščenec RS.